Na temelju članka 41. stavka 2. Zakona o predškolskom odgoju i obrazovanju („Narodne novine“, broj 10/97, 107/07, 94/13 i 98/19), članka 42. Statuta Dječjeg vrtića Rijeka i članka 30. Pravilnika o unutarnjem ustrojstvu i načinu rada Dječjeg vrtića Rijeka, Upravno vijeće Dječjeg vrtića Rijeka, na sjednici održanoj 1. travnja 2022. godine donijelo je

**PRAVILNIK**

**O IZMJENAMA PRAVILNIKA O RADNIM MJESTIMA**

**DJEČJEG VRTIĆA RIJEKA**

Članak 1.

U Pravilniku o radnim mjestima Dječjeg vrtića Rijeka (KLASA: 003-05/19-01/8, URBROJ: 2170/01-54-01-19-1) od 17. srpnja 2019. godine s izmjenama, u članku 8. stavku 2. podstavak 2. briše se.

Članak 2.

U članku 14. stavku 2. podstavak 2. briše se.

Članak 3.

U članku 20. naslov iznad članka mijenja se i glasi „3.7. Referent računovodstvenih poslova i obračuna plaća“.

Stavak 3. mijenja se i glasi:

„Opis poslova: zaprima dokumentaciju od strane voditelja centara predškolskog odgoja u svrhu obračuna plaće, vrši kontrolu podataka, obračun i isplatu plaća radnika; obračunava naknade za bolovanje na teret HZZO-a radi refundacije sredstava; sastavlja obračun i isplatu prijevoza na posao i s posla; obavlja cjelokupno blagajničko poslovanje; sastavlja i obračunava naloge za službena putovanja; sastavlja obrasce JOPPD za isplaćene dnevnice i naknade prijevoza za službeni put; u suradnji s referentom saldakonti kupaca priprema mjesečne popise dužnika, kontrolira popise i primljene prijave/zahtjeve roditelja nakon provedenih upisa djece, izračunava prihode po članu domaćinstva i određuje visinu cijene u skali plaćanja, priprema dokumentaciju za provođenje postupka ovrhe nenaplaćenih potraživanja; unosi račune u knjigu ulaznih računa u koju se evidentiraju računi dnevno po dospijeću; unosi podatke u ISGE – informacijski sustav za gospodarenje imovinom na mjesečnoj bazi te o tome podnosi izvješće voditelju financija, te obavlja i druge poslove po nalogu voditelja financija i ravnatelja.

Referent obračuna plaća – blagajnik je odgovoran za pravovremeno obavljanje poslova, dokumentaciju i brigu o sredstvima za rad.“

Članak 4.

U članku 22. stavku 2. podstavci 2. i 3. brišu se.

U stavku 3. iza prve rečenice dodaje se rečenica koja glasi: „Za rad na poslovima referenta za administrativno-računovodstvene poslove potrebno je imati položen stručni ispit za upravljanje dokumentarnim i arhivskim gradivom izvan arhiva.“.

Članak 5.

U članku 24. stavku 3. podstavci 2. i 3. brišu se.

Iza stavka 7. dodaju se stavci 8. i 9. koji glase:

„Za rad odgojitelja u odgojnoj skupini djece za rano učenje stranog jezika potrebno je poznavanje odgovarajućeg stranog jezika minimalne razine B2

Za rad odgojitelja u odgojnoj skupini djece za rano učenje stranog engleskog jezika s elementima informatičke pismenosti potrebno je poznavanje engleskog jezika minimalne razine B2 te dokaz o informatičkoj pismenosti.“

Dosadašnji stavak 8. postaje stavak 10.

Članak 6.

U članku 25. stavak 3. briše se.

Dosadašnji stavak 5. postaje stavak 4.

Članak 7.

U člancima 26. i 27. stavcima 3. podstavak 2. briše se.

Članak 8.

U članku 28. stavak 3. briše se.

Dosadašnji stavak 7. postaje stavak 6.

Članak 9.

U članku 29. stavak 3. briše se

Dosadašnji stavak 5. postaje stavak 4.

Članak 10.

U članku 31. stavku 3. podstavak 2. briše se.

Članak 11.

Ovaj Pravilnik stupa na snagu dan nakon dana objave na oglasnoj ploči Ustanove.

KLASA: 003-05/22-01/4

URBROJ: 2170/01-54-01-22-1

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_

Nadja Poropat

Utvrđuje se da je za donošenje ovog Pravilnika o izmjenama Pravilnika o radnim mjestima Dječjeg vrtića Rijeka Gradonačelnik Grada Rijeke dao odobrenje dana 22. ožujka 2022. godine (KLASA: 024-02/22-01/26-14; URBROJ:2170-1-15-00-22-6).

Utvrđuje se da je ovaj Pravilnik o izmjenama Pravilnika o radnim mjestima Dječjeg vrtića Rijeka objavljen na oglasnoj ploči Dječjeg vrtića Rijeka dana 1. travnja 2022. godine te je stupio na snagu dana 2. travnja 2022. godine.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_

Davorka Guštin